stanford-oval/wikipedia huggingface dataset:
פאנצר סימן 7
פיתוח

החל משנת 1941 החלו מהנדסים בגרמניה הנאצית לתכנן טנק מסוג כבד מאוד (מעל 75 טון) שהיה אמור לעמוד באיומים הרבים בשדה הקרב וכלל תותח בעל קוטר גדול כדי להתמודד עם הגנות האויב ושריון האויב. הרעיון לפיתוח מפלצת שריון שכזאת עלה אחרי שהגרמנים נתקלו בתכנונים הסובייטים לטנק כבד מאוד משלהם. בראשית הדרך תוכננו שני דגמים:
Leichte (קל): בעל שריון קדמי של 100 מ"מ פלדה, צריח בחלק האחורי של הכלי, תותח 105 מ"מ ובמשקל 76 טון.
Schwere (כבד): בעל שריון קדמי של 120 מ"מ פלדה, מבנה שמזכיר את טנק הטייגר 2 בעל צריח במרכז הכלי, תותח 105 מ"מ ובמשקל 90 טון.
כאשר בחן אדולף היטלר את התקדמות הפרויקט הורה לזנוח את דגם ה-Liecht ולהתמקד בדגם הכבד יותר, בנוסף ביקש לערוך שיפורים לטנק בצורת החלפת התותח לתותח 150 מ"מ, שדרוג המיגון לכדי 140 מ"מ (שריון קדמי) ושדרוג המנוע על מנת להגיע למהירות 30 קמ"ש. תכנון טנק הפאנצר סימן 7 בדגם ה-Schwere התקדם ונעשו בו שיפורים נוספים כמו מנוע 12 צילינדרים בעל 800 כ"ס שהביא את הכלי למהירות 35 קמ"ש והחלפת התותח לתותח 88 מ"מ.
כאמור, בסוף 1942 הפרויקט כולו נזנח לטובת פרויקט הפאנצר סימן 8 מאוס שהיה אף הוא טנק מסוג כבד מאוד אשר הגיע מעט רחוק יותר מהפאנצר סימן 7, כאשר ממנו יוצרו שני אבות-טיפוס.
| רק"מ של גרמניה הנאצית מימי מלחמת העולם השנייה |
| --- | --- | --- |
| טנקים קלים | פאנצר 35(t) • פאנצר 38(t) • פאנצר סימן 1 • פאנצר סימן 2 |  |
| טנקים בינוניים | פאנצר סימן 3 • פאנצר סימן 4 • פנתר |  |
| טנקים כבדים | טיגר 1 • טיגר 2 (קינגסטיגר) |  |
| משחיתי טנקים | פנצרייגר 1 • מארדר 1 • מארדר 2 • מארדר 3 • יאגדפנצר 38(t) הצר • נאזהורן • יאגדפנצר 4 • יאגדפנתר • אלפנט • יאגדטיגר • RSO |  |
| תותחי סער | שטוג סימן 3 • שטוג סימן 4 • שטורמהוביץ 42 • ביסון  • שטוג 33B • ברומבר • שטורמטיגר |  |
| ארטילריה מתנייעת | וספה • הומל • קרל גרט • לוריין 37L • גריל • פאנצר 1 siG33 • פאנצר 2 siG33 • פאנצרוורפר |  |
| רק"ם נגד מטוסים | פלאקפאנצר 38(t) • פלאקפאנצר 1 • פלאקפאנצר 4 |  |
| כלי רכב משוריינים | רק"ם סיור קל: Sd.Kfz. 223 • Sd.Kfz. 222 • Sd.Kfz. 221   רק"ם סיור כבד:  Sd.Kfz. 231 • 232 • 233 • 234 • 263 • 247 • M35 ADGZ |  |
| זחל"מים | Sd.Kfz. 2 • 4 • 6 • 7 • 8 • 9 • 10 • 11 • Sd.Kfz. 250 • 251  • 252 • 253 • 254 • SWS |  |
| רק"ם ניסיוני | פאנצר סימן 7 • פאנצר סימן 8 • נויבאופארצויג • שטורר אמיל • הוישרק 10 • פנתר 2 • פרויקט טנקי ה-E • ראט P.1000 • לנדקרוזר P.1500 • קוגלפנצר |  |
פוטיוס קציקאריס

| --- | --- |
אין תמונה חופשית
 לידה:  16 במאי 1967 (בן 57) פיראוס שביוון
 עמדה:  רכז 
 גובה:  1.83
 קבוצות כשחקן
 1982–1988   1988–1990   1990–1996   1996–1998:  לוניקוס ניקאיאס   ספורטינג אתונה   א.א.ק. אתונה   הירקליון כרתים
 קבוצות כמאמן
 1998–2003   2003–2005   2005–2006   2006–2008   2009–2010   2010–2013   2012–2013   2014–2016   2016–2015   2016   2017   2017   2017–2018   2018–2019  2019–2021  2021–2022:  א.א.ק. אתונה (עוזר מאמן)   א.א.ק. אתונה   דינמו סנקט פטרבורג   ולנסיה   אריס סלוניקי   בילבאו   נבחרת רוסיה   נבחרת יוון   מורסיה   לוקומוטיב קובאן   מורסיה   הפועל ירושלים   טנריפה   יוטה ג'אז (עוזר מאמן)   גראן קנריה   אוניקאחה מאלגה
 הישגים כמאמן
 מאמן השנה של היורוקאפ (2012/2013)
 
פוטיוס קציקאריס (ביוונית: Φώτιος Κατσικάρης; נולד ב-16 במאי 1967) הוא כדורסלן עבר ומאמן כדורסל יווני.
קריירת המשחק

קציקאריס שיחק כל הקריירה ביוון. הוא התחיל אותה בשנת 1982 בלוניקוס ניקאיאס, שם שיחק שש שנים. לאחר מכן עבר לספורטינג אתונה, שם שיחק שנתיים. ב-1990 הצטרף לא.א.ק. אתונה, שם שיחק שש שנים. קציקאריס סיים את הקריירה בהירקליון כרתים, בה שיחק שנתיים.
קריירת האימון

קציקאריס החל קריירה זו כעוזר מאמן בשנת 1998 בא.א.ק. אתונה, שם שיחק ככדורסלן. לאחר חמש שנים כעוזר, מונה למאמן ראשי, מינוי שהחזיק מעמד שנתיים. במקביל שימש כסקאוט באירופה של קבוצת ה-NBA בוסטון סלטיקס החל משנת 2003. בשנת 2005 מונה למשרת המאמן בדינמו סנקט פטרבורג הרוסית, שם החליף את דייוויד בלאט. קציקאריס עזב את הקבוצה בתום העונה בעקבות קשיים כלכליים. ב-2006 מונה לאימון ולנסיה הספרדית, שם אימן שנתיים. לאחר כשנה בה לא אימן, קציקאריס חזר ליוון ומונה למאמן אריס סלוניקי. כעבור 100 ימים בדיוק, עזב קציקאריס את אריס וחזר לספרד, שם אימן את בילבאו באסקט. בעונתו הראשונה במועדון הוביל אותו לעונה השנייה הגרועה ביותר בתולדותיה אך גם לפיינל פור היורוקאפ. העונה השנייה הייתה טובה הרבה יותר, הקבוצה סיימה במקום השני בעונה הסדירה, ההישג הטוב בתולדותיה, אך הודחה בשלבי הפלייאוף המוקדמים. בעקבות ההישג, בילבאו קיבלה כרטיס אוטומטי ליורוקאפ לעונה הבאה. קציקאריס קיבל את פרס מאמן השנה ביורוקאפ בשנת 2013 לאחר שהוביל אותה למקום השני במפעל.
בשנת 2015 מונה לאימון מורסיה. ביוני 2017 מונה לאימון הפועל ירושלים. ב-9 בנובמבר 2017 פוטר קציקאריס מהפועל ירושלים, לאחר שהקבוצה הפסידה בארבעה מחמשת משחקיה הראשונים ביורוקאפ. בהמשך העונה מונה לאימון טנריפה.
בשנת 2012 מונה לאימון נבחרת רוסיה, שגם שם החליף את דייוויד בלאט, אך עזב כעבור כמה חודשים מבלי שאימן אף משחק רשמי אחד. בשנת 2014 מונה למאמן נבחרת יוון, אותה אימן ביורובאסקט 2015, שם הגיע עם נבחרתו למקום החמישי יחד עם איטליה.
ב-16 ביוני 2018, לאחר כישלון בהפועל ירושלים מהליגה הישראלית וחצי עונה נוספת בטנריפה מהליגה הספרדית, חתם קציקאריס על חוזה לשלוש שנים כעוזר מאמן ביוטה ג'אז מליגת ה-NBA.
ב-26 ביוני 2019 חתם כמאמן ראשי לשתי עונות בקבוצת גראן קנריה מליגת העל הספרדית.
הערות שוליים

↑  Fotis Katsikaris, www.aek.com
↑  Aris Barkas, Gran Canaria officially announced the signing of Fotis Katsikaris. Eurohoops. June 26, 2019
| נבחרת יוון – גביע העולם בכדורסל 2014 |
| --- | --- | --- |
|  1  •  2  •  3  •  4 מנצאריס •  5 בורוסיס •  6 זיזיס •  7 וסיליאדיס •  8 קלאת'ס •  9 גליניאדאקיס •  10 פאפאניקולאו •   11 סלוקאס‎ •  12 קאימקוגלו • 13 אדטוקומבו •  14 וג'יוקאס • 15 פרינטזיס • מאמן: קציקאריס |  1  •  2  •  3  •  4 מנצאריס •  5 בורוסיס •  6 זיזיס •  7 וסיליאדיס •  8 קלאת'ס •  9 גליניאדאקיס •  10 פאפאניקולאו •   11 סלוקאס‎ •  12 קאימקוגלו • 13 אדטוקומבו •  14 וג'יוקאס • 15 פרינטזיס • מאמן: קציקאריס | יוון |
פיל האריס

| --- | --- |

פיל האריס, 1956
 לידה:  24 ביוני 1904 ארצות הברית אינדיאנה, ארצות הברית
 פטירה:  11 באוגוסט 1995 (בגיל 91) ארצות הברית רנצ'ו מיראז', קליפורניה, ארצות הברית
 מקום קבורה:  בית הקברות פורסט לוון 
 סוגה מועדפת:  ג'אז, קומדיה 
 מדינה:  ארצות הברית 
 תקופת הפעילות:  1933–1991 (כ־58 שנים)
 מקום לימודים:  תיכון יום-פוג 
 בן או בת זוג:  אליס פיי 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
פיל (פיליפ) האריס (באנגלית: Phil Harris; ‏24 ביוני 1904 – 11 באוגוסט 1995) היה זמר, פזמונאי, מוזיקאי ג'אז, קומיקאי רדיו ומדבב אמריקאי.
עבודות דיבוב שביצע בסרטי אנימציה: באלו הדוב ("ספר הג'ונגל"), תומאס אומלי ("חתולים בצמרת") וג'ון הקטן ("רובין הוד"). שירו "מה שטוב לדוב" (1967) מתוך "ספר הג'ונגל" היה ללהיט והכניסוֹ לתודעת הקהל הצעיר, שלא הכיר אותו ככוכב הרדיו הגדול שהיה בשנות ה-40 וה-50 של המאה ה-20. ב-1954 שיחק בסרט "הגבוהים והאדירים" בבימויו של ויליאם ולמן.
פיגוע הדקירה ברכבת הקלה בירושלים

| חלק מחלק מהסכסוך הישראלי-פלסטיני |
| --- | --- |

 תאריך:  14 באפריל 2017
 מקום:  ישראל כיכר צה"ל, ירושלים, ישראל
 קואורדינטות:  31°46′44″N 35°13′29″E﻿ / ﻿31.778888888889°N 35.224722222222°E﻿ / 31.778888888889; 35.224722222222
 סוג:  פיגוע בנשק קר
 נשק:  סכין
 הרוגים:  אנגליה חנה בלדון
 פצועים:  2
 מבצע:  ג'מיל תמימי
 מספר מפגעים:  1
 he
 
פיגוע הדקירה ברכבת הקלה בירושלים נערך בידי מחבל פלסטיני ב-14 באפריל 2017, בעת שהרכבת עברה בכיכר צה"ל שבירושלים, ונרצחה בו נוסעת אחת.
הפיגוע

פיגוע הדקירה התרחש בסביבות השעה 13:00 בצהריים ב-14 באפריל 2017 ביום שישי הטוב.
ג'מיל תמימי, גבר פלסטיני שכנראה סבל מהפרעה נפשית, הגיע לרכבת הקלה, ודקר למוות את חנה בלדון, סטודנטית בעלת אזרחות בריטית.
שוטר ששהה במקום ירה בתוקף. בנוסף אישה הרה נפצעה באירוע, וגבר כבן 50.
הפיגוע > התוקף

בחודשים שלפני התקיפה המחבל היה מאושפז בבית החולים כפר שאול בירושלים. לפי השב"כ, הוא ניסה להתאבד באותה השנה בבליעת סכין גילוח בבית חולים בצפון הארץ, ובשנת 2011 הורשע בביצוע מעשים מגונים בבת משפחה וריצה עונש מאסר. את הפיגוע ביצע המחבל בתקווה שחייל יירה בו והוא ייהרג.
התוקף נידון ל-18 שנות מאסר. ב-26 בינואר 2022 נמצא תמימי מת בתאו בכלא ניצן.
הערות שוליים

↑  רועי ינובסקי, לירן לוי, איתי בלומנטל ורותם אליזרע, סטודנטית בריטית נרצחה בפיגוע ברכבת הקלה בירושלים, המחבל נעצר, באתר ynet, 14 באפריל 2017
↑  אורית א.בראון, אלון חכמון, מור שמעוני, ‏סטודנטית בריטית נרצחה בפיגוע ברכבת הקלה בירושלים, באתר מעריב אונליין, 14 באפריל 2017
↑  ynet, סטודנטית בריטית נרצחה בפיגוע ברכבת הקלה בירושלים, המחבל נעצר, באתר כלכליסט, 14 באפריל 2017
↑  ניר חסון, ג'קי חורי ויהונתן ליס, סטודנטית בריטית נרצחה בפיגוע דקירה ברכבת הקלה בירושלים, המחבל נעצר, באתר הארץ, 14 באפריל 2017
↑   ציוץ של שלומי הלר ברשת החברתית אקס (טוויטר), 26 בינואר 2022
פאוליוס ינקונאס

פאוליוס ינקונאס (בליטאית: Paulius Jankūnas; נולד ב-29 באפריל 1984) הוא כדורסלן ליטאי המשחק בקבוצת ז'לגיריס קובנה מליגת העל הליטאית והיורוליג, בעמדת הפאוור פורוורד.
קריירת מועדונים

בשנת 2002 החל ינקונאס את קריירת המשחק בקבוצת המילואים של ז'לגיריס קובנה – "BC Žalgiris-2" – וזכה עמה באליפות ליגת המשנה הליטאית. בעונתו היחידה בקבוצה רשם ממוצעים של 20.0 נקודות ו-12.3 ריבאונדים למשחק, וזכה בפרס ה-MVP של הליגה.
בעונת 2003/2004 הצטרף לקבוצה הבוגרים של ז'לגיריס, אשר זכתה באליפות הליגה הליטאית והודחה מהיורוליג במחזור האחרון של שלב "16 הגדולות", במשחק מול מכבי תל אביב אשר זכה לכינוי "נס ז'לגיריס". ב-5 העונות הבאות זכה עם הקבוצה 3 פעמים נוספות באליפות הליגה הליטאית, פעמיים באליפות הליגה הבלטית ופעמיים בגביע הליטאי. עונת השיא שלו מבחינה סטטיסטית הייתה 2008/2009, בה רשם שיאי קריירה של 13.8 נקודות ו-8.0 ריבאונדים למשחק ביורוליג.
לקראת עונת 2009/2010 עבר לשחק עבור חימקי מוסקבה מליגת העל הרוסית. את אותה עונה סיימה חימקי במקום השני בליגה הרוסית, אחרי צסק"א מוסקבה.
לאחר עונה אחת בלבד חזר לז'לגיריס, וב-9 העונות הבאות זכה עם הקבוצה ב-9 אליפויות ליטא רצופות, וכן בחמישה גביעי ליטא. בעונת 2017/2018 נבחר לחמישייה השנייה של העונה ביורוליג לצד חברו לקבוצה קווין פאנגוס, לאחר שהובילו את הקבוצה לשלב הפיינל פור לראשונה מאז עונת 1998/1999. במשחק חצי הגמר הפסידה ז'לגיריס מול פנרבחצ'ה בתוצאה 67–76, ובמשחק על המקום השלישי גברה על צסק"א מוסקבה בתוצאה 79–77.
נכון לשנת 2019, ניצב ינקונאס במקום השני בתולדות היורוליג בסך ריבאונדים בקריירה (1,733), במקום השלישי במספר משחקים (314) ובמקום הרביעי בנקודות (2,966).
נבחרת ליטא

בשנת 2003 השתתף ינקונאס באליפות העולם בכדורסל עד גיל 19 כשחקן נבחרת ליטא, וסייע לה לזכות במדליית הכסף עם ממוצעים של 12.2 נקודות ו-9.6 ריבאונדים למשחק. שנה לאחר מכן, באליפות אירופה עד גיל 20, זכה עם נבחרתו במדליית הארד עם ממוצעים של 12.5 נקודות ו-12.1 ריבאונדים למשחק. בשנת 2005 היה אחד מכוכבי הנבחרת, לצד רנלדאס סייבוטיס ויונאס מצ'יוליס, אשר הובילו את ליטא לזכייה במדליית הזהב באליפות העולם עד גיל 21. לאורך אותו טורניר קלע ינקונאס 12.8 נקודות והוריד 8.6 ריבאונדים בממוצע למשחק.
באליפות אירופה בכדורסל 2005 לקח לראשונה חלק במשחקי נבחרת ליטא הבוגרת, אשר סיימה את הטורניר במקום החמישי. לאורך השנים זכה עם נבחרת ליטא במדליות הארד באליפות אירופה 2007 ובאליפות העולם 2010, ובמדליית הכסף באליפות אירופה 2015. כמו השתתף בטורנירי אליפות העולם 2006, אליפות אירופה 2011, אולימפיאדת לונדון (2012), גביע העולם 2014, אולימפיאדת ריו דה ז'ניירו (2016) וגביע העולם 2019.
סטטיסטיקות הקריירה ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | ז'לגיריס קובנה | 16 | 5 | 13.6 | 0.526 | 0.000 | 0.636 | 2.9 | 0.6 | 0.5 | 0.3 | 4.6 |
| 2004/2005 | ז'לגיריס קובנה | 20 | 12 | 18.8 | 0.544 | 0.143 | 0.581 | 4.2 | 0.6 | 0.7 | 0.1 | 6.2 |
| 2005/2006 | ז'לגיריס קובנה | 20 | 10 | 24.5 | 0.468 | 0.250 | 0.714 | 6.8 | 1.1 | 0.4 | 0.3 | 10.8 |
| 2006/2007 | ז'לגיריס קובנה | 13 | 8 | 27.0 | 0.483 | 0.208 | 0.673 | 4.2 | 1.0 | 1.3 | 0.2 | 9.5 |
| 2007/2008 | ז'לגיריס קובנה | 20 | 19 | 21.6 | 0.469 | 0.324 | 0.771 | 4.8 | 0.8 | 0.9 | 0.4 | 8.6 |
| 2008/2009 | ז'לגיריס קובנה | 9 | 9 | 31.1 | 0.440 | 0.296 | 0.778 | 8.0 | 1.2 | 1.0 | 0.6 | 13.6 |
| 2009/2010 | חימקי מוסקבה | 16 | 16 | 25.0 | 0.475 | 0.377 | 0.773 | 4.9 | 0.8 | 0.8 | 0.3 | 8.2 |
| 2010/2011 | ז'לגיריס קובנה | 16 | 8 | 26.3 | 0.476 | 0.152 | 0.818 | 6.9 | 0.9 | 0.6 | 0.4 | 9.4 |
| 2011/2012 | ז'לגיריס קובנה | 16 | 16 | 23.4 | 0.447 | 0.333 | 0.727 | 5.6 | 0.8 | 0.8 | 0.3 | 7.8 |
| 2012/2013 | ז'לגיריס קובנה | 17 | 16 | 24.8 | 0.465 | 0.292 | 0.844 | 4.8 | 1.2 | 0.8 | 0.2 | 8.2 |
| 2013/2014 | ז'לגיריס קובנה | 21 | 21 | 26.2 | 0.465 | 0.257 | 0.771 | 6.5 | 1.9 | 1.1 | 0.3 | 8.8 |
| 2014/2015 | ז'לגיריס קובנה | 24 | 23 | 24.2 | 0.480 | 0.300 | 0.800 | 6.5 | 1.1 | 0.6 | 0.5 | 9.1 |
| 2015/2016 | ז'לגיריס קובנה | 24 | 23 | 25.3 | 0.540 | 0.310 | 0.838 | 6.2 | 1.5 | 0.9 | 0.2 | 12.3 |
| 2016/2017 | ז'לגיריס קובנה | 30 | 30 | 23.4 | 0.548 | 0.396 | 0.868 | 6.1 | 1.5 | 0.6 | 0.4 | 13.0 |
| 2017/2018 | ז'לגיריס קובנה | 35 | 34 | 22.1 | 0.576 | 0.375 | 0.833 | 4.9 | 1.4 | 0.5 | 0.3 | 11.3 |
| 2018/2019 | ז'לגיריס קובנה | 17 | 9 | 16.0 | 0.500 | 0.250 | 0.892 | 3.1 | 0.9 | 0.2 | 0.2 | 6.2 |
| קריירה |  | 314 | 259 | 23.2 | 0.497 | 0.300 | 0.787 | 5.5 | 1.1 | 0.7 | 0.3 | 9.4 |
הערות שוליים

↑  סטטיסטיקות הקריירה של ינקונאס, באתר היורוליג
↑  ינקונאס חותם על חוזה בחימקי מוסקבה, באתר הקבוצה, 14 באוגוסט 2009
↑  ינקונאס חוזר לז'לגיריס, באתר היורוליג, 25 ביולי 2010
↑  ההכרזה על חמישיית העונה השנייה, באתר היורוליג, 11 במאי 2018
↑  הקלעים המובילים בתולדות היורוליג, באתר היורוליג
1 2  פאוליוס ינקונאס, באתר פיב"א
| --- | --- |
בקרת זהויות :  VIAF: 6299154260834424480001   WorldCat (עם VIAF): 6299154260834424480001
פאולי ליט

| --- | --- |

 לידה:  17 באפריל 1995 (בן 29) ניו ג'רזי, ארצות הברית 
 מדינה:  ארצות הברית 
 עיסוק:  שחקן
 פרופיל ב-IMDb
 
פול ליטובסקי (באנגלית: Paul Litowsky; נולד ב-17 באפריל 1995), הידוע בשם הבמה שלו פאולי ליט (Paulie Litt), הוא שחקן ומפיק אמריקאי לשעבר.
קריירה

ליט גדל בפרייהולד בורו שבניו ג'רזי. הוא ערך את הופעת הבכורה שלו בטלוויזיה בפרק בסדרה "משמרת שלישית".
בשנת 2003 לוהק לתפקיד ג'סטין שנובסקי, בנו של הופ, בקומדיית המצבים "הופ ופיית'", אותו שיחק במשך כל שלוש העונות. באותה התקופה, השחקן המפורסם רג'יס פילבין תיאר אותו כ"ילד בן ארבעים שנתפס בגופו של בן חמש". באותה השנה, השתתף גם בקומדיית המצבים "קוסמים מווייברלי פלייס" של דיסני.
בשנת 2006 היה מועמד לפרס שחקן המשנה הטוב ביותר בסדרת קומדיה בטקס פרסי האמן הצעיר ה-27 על הופעתו ב"הופ ופיית'", אך לא זכה. שותפיו, מייגן פוקס ומייזי קרות'ירד היו גם מועמדות לגרסה הנשית של הפרס ב-2005 וב-2006.
בשנת 2004 ערך את הופעת הבכורה שלו בקולנוע בסרט הקומדיה של קווין סמית' "ג'רזי גירל". ב-2008 גילם נהג מרוצים בסרט "ספיד רייסר". באותה השנה, הופיע גם בסרט "ספק".
הוא הופיע בלמעלה מ-26 פרסומות. בתחילת הקריירה שלו, הופיע בפרסומות לאוראו. בנוסף, השתתף בפרסומות הטלוויזיה "Get a Mac" של אפל.
הסרט הראשון שהפיק היה הסרט הקצר "היום שבו הרגתי סוף סוף את עצמי כמפיק שותף". ב-2016 הפיק את הסרט העלילתי "ספר האהבה", בכיכובו של ג'ייסון סודייקיס.
לאחר שעזב את תעשיית הבידור, הוא הקים חברה לייצור חוטים בשם Harvest Produce Retail.
פילמוגרפיה > טלוויזיה

| שנה | שם | תפקיד |
| --- | --- | --- |
| 2002 | "שעון שלישי" | ילד 1 |
| 2003–2006 | "תקווה ואמונה" | ג'סטין שנובסקי |
| 2004 | "לילה מאוחר עם קונאן אובריאן" | עצמו |
| 2008 | "גר עם רג'יס וקלי" | עצמו |
| 2008 | "תאריכי טורבו" |  |
| 2007–2010 | "הקוסמים מווייברלי פלייס" | פרנקי/ג'ואי |
| 2009, 2015 | "הליגה" | מאט פרידמן "האורקל" |
פילמוגרפיה > קולנוע

| שנה | שם | תפקיד |
| --- | --- | --- |
| 2004 | "נערת ג'רזי" | בריאן |
| 2004 | "שמש נצחית של המוח ללא רבב" | בריון צעיר |
| 2008 | "ספיד רייסר" | נהג מרוצים |
| 2008 | "ספק" | טומי קונרוי |
| 2013 | "המציל" | מסוקה |
| 2013 | "היום שבו החלטתי לבסוף להתאבד" | מרטי |
| 2016 | "הנה בא ראסטי" | מכללה |
| 2017 | "סקס מובטח" | מרדף |
הערות שוליים

↑  ""Speed Racer" publicity photos - Image 43 of 56". SeattlePI. 7 במאי 2018. {{cite web}}:  (עזרה)
↑  "On the Cover", Asbury Park Press, May 9, 2008. Accessed May 21, 2020. "Speed Racer revs up the thrills (page 9) thanks to special effects and a cast that includes Paulie Litt, 13, of Freehold Township."
↑  Endrst, James (26 בספטמבר 2003). "Never a quiet moment in 'Hope & Faith's' household". Los Angeles Times. נבדק ב-19 במאי 2020. {{cite web}}:  (עזרה)
↑  Chance, Norman (22 בדצמבר 2010). Who Was Who on TV. Xlibris Corporation. ISBN 9781456821647 – via Google Books. {{cite book}}:  (עזרה)
↑  "Paulie Litt". IMDb.
↑  Hiramine, Brie (4 בפברואר 2016). "8 Television Actors From Your Childhood Who Disappeared and Got Hot". J-14. {{cite web}}:  (עזרה)
↑  "27th Annual Young Artist Awards". YoungArtistAwards.org. אורכב מ-המקור ב-2010-07-04. נבדק ב-2011-03-31.
↑  "26th Annual Young Artist Awards". YoungArtistAwards.org. אורכב מ-המקור ב-2010-01-14. נבדק ב-2011-03-31.
↑  McCarthy, Todd (1 במאי 2008). "Speed Racer". Variety. נבדק ב-19 במאי 2020. {{cite web}}:  (עזרה)
1 2  O'Sullivan, Eleanor (10 במאי 2008). "Freehold's Paulie Litt, 13, was an old hand even before "Racer"". Home News Tribune. East Brunswick, N.J. – via Proquest. {{cite news}}:  (עזרה)
↑  Venutolo, Anthony (9 במאי 2008). "Paulie loves to leave 'em laughing". NJ.com. נבדק ב-19 במאי 2020. {{cite web}}:  (עזרה)
↑  Kemmerle, Karen. "The Devil and the Deep Blue Sea". tribeca. נבדק ב-19 במאי 2020. {{cite web}}:  (עזרה)
↑  Jared, George (4 במרץ 2021). "A yarn too good to believe: 20-somethings create American textile company in Jonesboro". Talk Business. {{cite web}}:  (עזרה)
| --- | --- |
בקרת זהויות :  BNE: XX5523624  VIAF: 139144648597640647529   WorldCat (עם VIAF): 139144648597640647529
פאולוס פאגיוס

| --- | --- |

 לידה:  1504 Rheinzabern, הרפובליקה הפדרלית של גרמניה 
 פטירה:  13 בנובמבר 1549 (בגיל 45 בערך) קיימברידג', ממלכת אנגליה 
 מדינה:  גרמניה 
 השכלה:  האוניברסיטה של שטרסבורג  אוניברסיטת היידלברג 
 מעסיק:  אוניברסיטת היידלברג, אוניברסיטת קיימברידג' 
 השקפה דתית:  כנסיית אבנגליקל 
 
פאוילוש באגיוש (גרמנית: Paul Fagius;‏ 1504–1549) היה רפורמטור והבראיסט גרמני, בעל בית דפוס שהתמחה בכתבים עבריים.
חייו

פאולוס פאגיוס נולד בריינצאברן שבגרמניה לאב ששימש כמורה וכפקיד מועצה. ב-1515 יצא ללמוד באוניברסיטת היידלברג וב-1522 עבר לאוניברסיטת שטרסבורג, שם למד עברית מפי הרפורמטור הגרמני וולפגאנג קפיטו. ב-1527 זכה במשרת הוראה באיזנא שבוירטמברג, ושימש שם כמורה עד 1535, אז חזר לשטרסבורג והקדיש את עצמו ללימודי תאולוגיה.
ב-1537 חזר פאגיוס לאיזנא ככומר והקים בה בית דפוס שהתמחה בכתבים עבריים. הוא הזמין לאיזנא את אליהו בחור, כדי שישמש לו מורה לעברית ויסייע לו בניהול בית הדפוס. באותן שנים תרגם פאגיוס שניים מחיבוריו של הבחור ללטינית: "ספר התשבי", מילון ללשון חז"ל והעברית הרבנית, ו"המתורגמן", מילון לארמית של תרגומי המקרא. נוסף לכך תרגם פאגיוס ללטינית את מסכת אבות, התקין מהדורה לטינית של ספר טוביה על בסיס גרסה עברית שהגיעה לידיו, וחיבר מסה פרשנית על הפרקים הראשונים של ספר בראשית. פאגיוס תרגם ללטינית גם חיבור מאת יהודי מומר, שהסתמך על מקורות יהודיים בניסיון להוכיח את אמיתות האמונה הנוצרית. יחד עם אליהו בחור ערך פאגיוס את המילון העברי-יידי-גרמני-לטיני "שמות דברים".
ב-1542 העתיק את מושבו לקונסטנץ, ושם פרסם את חיבורו על יסודות הדקדוק העברי ותרגם ללטינית את פירוש תהלים לרד"ק. ב-1543 התמנה פרופסור להוראת הברית הישנה באוניברסיטת שטרסבורג, וב-1546 מונה על ידי הנסיך פרידריך השני מפפאלץ לקדם את הרפורמה באוניברסיטת היידלברג. מאמציו של פאגיוס נתקלו בהתנגדות כה עזה, שנאלץ לפרוש ממשרתו ולשוב לשטרסבורג.
במחצית השנייה של שנות הארבעים, עם ניצני הקונטרה-רפורמציה, פוטר פאגיוס ממשרתו בשטרסבורג והעתיק את מושבו לאנגליה. ב-1549 הוא קיבל משרה כמרצה לעברית באוניברסיטת קיימברידג', ובאותה שנה חלה במחלת המלריה כתוצאה מהדבקות בטפיל Plasmodium malariae והלך לעולמו. בתקופת הרסטורציה הקתולית של המלכה מרי הראשונה הוצאו עצמותיו מקברן והועלו על המוקד במשפט ראווה. ב-1560 הוקמה מצבת זיכרון לזכרו.
בהקדמה לספר התשבי כתב עליו אליהו בחור: "ובאמת ראוי הוא שבני עמו יקראו עליו כמו שאנו קוראין על רבינו משה בן מיימון 'ממשה עד משה לא קם כמשה' - כך יאמרו עליו 'מפאולוס עד פאולוס לא קם כפאולוס'".
מחיבוריו > יצירות פרי עטו

פירוש על פרקים ראשונים של ספר בראשית (איזנא, 1542).
יסודות הדקדוק העברי (קונסטנץ, 1543).
ספר האמונה או האמת (Liber Fidei seu Veritatis) (איזנא, 1542).
מסה קצרה (Parvus Tractulus) (איזנא, 1542).
מחיבוריו > תרגומים לטיניים מעברית

פרקי אבות (איזניא, 1541).
ספר התשבי (איזנא, 1541).
המתורגמן (איזנא, 1542).
ספר טוביה (איזנא, 1542).
אלפא ביתא דבן סירא (איזנא, 1542).
ספר אמנה (איזנא, 1542).
פירוש תהלים לרד"ק (קונסטנץ, 1544).
מחיבוריו > מהדורות

תרגום אונקלוס (שטרסבורג, 1546).
הערות שוליים

↑  כך כתב את שמו בעברית; ראו לדוגמה בספר: פירוש המלות על דרך הפשט, באתר גוגל ספרים. וגם בעמוד האחרון שם, בחתימת הספר
↑  ‏A new and general biographical dictionary; containing an historical and critical account of the lives and writings of the most eminent persons in every nation; particularly the British and Irish; from the earliest accounts of time to the present period (Vol. 5). (1795). London. p.134
| --- | --- |
בקרת זהויות :  NLI: 987007261063905171  PLWABN: 9810619180305606  BIBSYS: 7026678  BNE: XX1254472  BnF: cb12229466d (data)  GND: 118685767  ICCU: RMLV019947  ISNI: 0000 0000 7971 1817  LCCN: n98064016  MGP: 131236  NKC: mzk2009510846  NTA: 071594310  RERO: 02-A000060823  SNAC: w6pw6h3t  SUDOC: 029534267  VcBA: 495/15548  VIAF: 17275147   WorldCat (עם VIAF): 17275147 
עמוד השער של ספר "פירוש המלות על דרך הפשט", מאת פאוילוש באגיוש
סקיני פאפי

| --- | --- |

 מקום הקמה:  קנדה 
 מוקד פעילות:  ונקובר, קנדה
 תקופת הפעילות:  1982–1995, 2000, 2003
 סוגה:  גל חדש
 חברת תקליטים:  Nettwerk ואחרים
 www.skinnypuppy.com
 פרופיל ב-IMDb
 חברים
 קווין קי ניבק אוגר מארק וולט ג'סטין בנט
 
סקיני פאפי (באנגלית: Skinny Puppy, תרגום לעברית: "כלבלב כחוש") היא להקת גל חדש מרכזית המתמחה בייחוד בתחום המוזיקה התעשייתית. הלהקה הוקמה בשנת 1982 בעיר ונקובר שבקנדה על ידי קווין קי (נולד בשם קווין קרומפטון). סגנון המוזיקה של הלהקה, הושפע מלהקות פאנק מסוף שנות ה-70, במיוחד מלהקת ג'וי דיוויז'ן. סקיני פאפי הוקמה בתור פרויקט צדדי של קי, שהיה חבר בלהקת גל חדש בשם Images in Vogue, ורק כאשר הצטרף אליה ניבק אוגר בתור סולן, הפכה סקיני פאפי ללהקה עצמאית ויציבה.
קי ואוגר נותרו שני החברים הקבועים בלהקה במשך כל שנות פעילותה, אבל במהלך השנים הם צרפו אליהם מספר נגנים זמניים כמו מארק וולט, ג'סטין בנט ועוד.
ההפקה הראשונה של הלהקה הייתה קלטת בשם Back and Forth (קדימה ואחורה), האוסף הזה היה חסר משמעות מבחינה ציבורית, כיוון שהופץ בשלושים וחמישה עותקים בלבד. התקליט השני של סקיני פאפי Remmision (בעברית:הפוגה מונח המשמש תיאור מצב פסיכיאטרי) כבר זכה לתפוצה נרחבת בהרבה ונמכר גם בישראל אפילו עשר שנים, לאחר שיצא לאור. בתקליט זה כבר מבטאת הלהקה את סיגנונה המובהק ואת כיוונה האומנותי, באופן שיתבטא בהמשך המשך שנות פעילותה בעתיד. כבר משמו של השיר הראשון "תקוות חנוקות",ניתן לראות כי שירי הלהקה עוסקים במשברים נפשיים, דיכאונות, וביקורת חברתית. כיוון אמנותי זה ממשיך לאפיין את הלהקה גם ביצירותיה המאוחרות.
מקור השם

לדברי קווין קי, מקים הלהקה, הוא ניסה לכתוב שירים מתוך ראיית העולם של כלב.
סגנון והשפעות

בתחילת שנות השמונים קמו להקות רבות שהושפעו מתנועת הפאנק, שבאותה תקופה כבר דעכה כליל. בין הלהקות הללו ניתן למנות את להקת הסמיתס, הקיור ואפילו את דפש מוד. הלהקות הללו אימצו את התכנים הפסיכולוגיים והחברתיים שאפיינו את מוזיקת הפאנק, אבל נטשו את המוזיקה הפאנקיסטית לטובת מלודיות מורכבות ושקטות יותר או פחות ושמו דגש רב על שימוש בכלי נגינה אלקטרוניים. באופן כללי סקיני פאפי נמנית עם הלהקות האלו, אלא שהמוזיקה שלה מתאפיינת גם בצלילים כמו-תעשייתיים כדפיקות, צלצולים וחריקות. צלילים מכניים אלו משולבים בתוך המלודיות של יצירות הלהקה.
אלבומים

(Back and Forth (1984
(Remission (Skinny Puppy album)|Remission (1984
(Bites (1985
(Mind: The Perpetual Intercourse (1986
(Cleanse Fold and Manipulate (1987
(VIVIsectVI (1988
(Rabies (album)|Rabies (1989
(Too Dark Park (1990
(Last Rights (album)|Last Rights (1992
(The Process (Skinny Puppy album)|The Process (1996
(Puppy Gristle (2002)
(The Greater Wrong of the Right (2004)
(Deutsche Alternative Charts|DAC Top 50 Albums #1
Top Heatseekers #7
(Top Independent Albums #9
The Billboard 200 #176
(Mythmaker (2007)
Top Heatseekers #4
Top Electronic Albums #5
Top Independent Albums #17
The Billboard 200 #200
(Chainsaw (single)|Chainsaw (1987)
הערות שוליים

↑  "DAC Top 50 Alben, 2004". (Deutsche Alternative Charts. נבדק ב-2007-05-14.(הקישור אינו פעיל)
1 2 3 4 5 6 7  פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| --- | --- |
בקרת זהויות :  BnF: cb13921950t (data)  ISNI: 0000 0001 2271 1266  LCCN: n92037566  MusicBrainz: 5a24bc1a-c093-4a82-84ed-8d7f2da0570d  NKC: xx0007484  VIAF: 135015458   WorldCat (עם VIAF): 135015458 
סולן סקיני פאפי בהופעה חיה בלונדון אסטוריה, אוגוסט 2005